《送曹公远给假暂归阳羡》
明代·卢龙云

三载频烦领度支，一时经画号清釐。心殚国计闻舆颂，誉洽朝绅荷主知。

昼锦漫乘春暮去，皇纶应就里中移。可堪后会犹难定，执耳词坛且仗谁。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。